**Elämältä kaiken sain** on Mika Kaurismäen ohjaama suomalainen draamakomedia vuodelta 2015. Sen ovat käsikirjoittaneet Kaurismäki ja Sami Keski-Vähälä. Elokuva kuvaa tyttären ja isän välistä suhdetta. Tomi ja Tiina joutuvat muuttamaan Helsingistä pieneen rannikkokaupunkiin hoitamaan Tiinan isää Urhoa. Elokuva kuvattiin pääosin Turussa, jonka lisäksi kuvauksia tehtiin myös Naantalissa ja Raisiossa.

Juoni
-----

Alkukuvassa Tomi, Tiina ja Tomin tytär Emilia ajavat mustalla Volvolla Helsingin Ruoholahdesta Länsiväylälle ja suuntaavat kohti Turkua ja Tiinan lapsuudenmaisemia, joka on pikkukaupunki Turun puolessa.

Tiinan isä, huonokuntoinen Urho, elää leskenä kesähuvilassaan, joka on vanha puurakenteinen talo vehreän puutarhan syleilyssä. Tomi ja Tiina päättävät hetken emmittyään muuttaa Helsingistä Urhon luo, sillä Tiinan mielestä Urho tarvitsee omaishoitajaa. Myös Emilia muuttaa taloon. Pentti Saarikosken runoista pitävä goottityttö ystävystyy Urhon kanssa. Urho ei halua ottaa lääkkeitään, eikä ylipäätään pidä hoivattavana olemisesta, mistä kehittyy alituista riitaa hänen ja Tiinan välille. Lisäksi Tiina nostaa lapsuudentraumojaan esiin ja syyttää Urhoa siitä, että tämä kohteli hänen edesmennyttä äitiään kaltoin.

Tomi yrittää remontoida taloa, mutta huonoin tuloksin. Niinpä Tiina palkkaa eräästä baarista tapaamansa Kaken, vanhan YK-sotilaan, joka miehekkyydessään ja kädentaidoissaan on nahjusmaisen Tomin vastakohta. Kake tuo mukanaan nuoren apulaisen, Laurin. Pian Tiinan ja Kaken välille alkaa kehittyä orastavaa romanssia, mikä ei jää Tomilta huomaamatta. Tiina vakuuttaa Tomille, ettei hänen ja Kaken välillä ole mitään. Toisaalta Tiina avautuu Kakelle elämästään ja tilittää tunteitaan miehelle. Tiina ei ole varma, onko hän koskaan "rakastanut" ketään... Kaken luonteen negatiiviset piirteet käyvät alati ilmeisemmiksi Tomille, Urholle, Emilialle ja Laurille, mutta Tiina ei havaitse niitä.

Loppukuvassa Tomi, Tiina, Emilia, Urho ja Lauri viettävät kaunista kesäiltaa rantakalliolla musisoiden.

Vastaanotto
-----------

Aikalaiskritiikki otti Kaurismäen elokuvan jossain määrin nuivasti vastaan. Näyttelijät saivat kuitenkin pääosin positiivisia arvioita. Episodin Jouni Vikman piti *Elämältä kaiken sain* -elokuvaa *Tie pohjoiseen* -elokuvan toisintona. Vikmanin mielestä *Elämältä kaiken sain* hoipertelee liiaksi eri lajityyppien välillä: draamakomedia muuttuu välillä farssiksi ja lopulta psykopaattisekoiluksi. Hän antoi kiitosta näyttelijäsuorituksille, eritoten Franzénille. Filmaatikon Joonas Pikkarainen arvioi: "Sisällöllisestä päämäärättömyydestään huolimatta Elämältä kaiken sain tarjoaa pinnaltaan silti varsin harmitonta viihdettä." Myös Pikkarainen kehui Franzénin suoritusta.

Turun Sanomien Päivi Valotie piti elokuvaa *Tie pohjoiseen* -elokuvan sisarteoksena, ja antoi sille melko huonot arviot: "Elämältä kaiken sain kurottelee niin moneen suuntaan sekä tematiikassaan että useissa juonilinjoissaan, ettei lopputulos toimi erityisen hyvin. Kokonaisuus leviää käsiin, elokuva ei sanottavammin naurata komediana eikä kosketa draamana." Anna-Maija Tuokon näyttelemä sivurooli Tiinan ystävänä sai häneltä erityisesti huutia, hän piti teennäisesti Turun murretta puhuvaa hahmoa lähinnä kesäteatterimaisena subrettiroolina.

*Elämältä kaiken sain* menestyi teatterikierroksellaan kohtalaisesti: se sai noin 84 200 katsojaa.

Julkaisut
---------

*Elämältä kaiken sain* julkaistiin digitaalisena Blu-rayna ja DVD:nä joulukuussa 2015. Julkaisuilla on suomen- ja ruotsinkielinen tekstitys sekä lisämateriaalina elokuvan ennakkomainos.

Näyttelijät
-----------

|  |  |  |
| --- | --- | --- |
|  Vesa-Matti Loiri  | … |  Urho
  |
|  Armi Toivanen  | … |  Tiina
  |
|  Peter Franzén  | … |  Tomi
  |
|  Jani Volanen  | … |  Kake
  |
|  Lenita Susi  | … |  Emilia
  |
|  Anna-Maija Tuokko  | … |  Eeva
  |
|  Janne Valve  | … |  Lauri
  |
|  Jaana Saarinen  | … |  Sannis
  |
|  Minna Hämäläinen  | … |  kodinhoitaja
  |
|  Janina Berman  | … |  naispotilas
  |

Lähteet
-------

1. ↑  Kotimaisten elokuvien ensi-illat 2015i *elokuvauutiset.fi*. Elokuvauutiset.fi.  Arkistoitu 14.2.2017. Viitattu 28.12.2014.
2. 1 2  Suomen elokuvasäätiö: Kotimaisten elokuvien katsojaluvut 2015 *Suomen elokuvasäätiö / Sähköinen hakujärjestelmä*.  4.1.2016.  Arkistoitu 10.2.2016. Viitattu 24.3.2016.
3. ↑  Loiri kuvaa Kaurismäen leffaa *Iltasanomat*.  8.7.2014.  Arkistoitu 28.12.2014. Viitattu 28.12.2014.
4. 1 2  Eloluoto, Henriikka: Toivanen ja Loiri tähdittävät Turussa kuvattavaa elokuvaa *Turkulainen*.  8.7.2014.  Arkistoitu 28.12.2014. Viitattu 28.12.2014.
5. ↑  Mika Kaurismäen elokuvan päärooleihin Loiri, Franzén ja Toivanen *MTV*.  8.7.2014. Viitattu 28.12.2014.
6. ↑  Palm, Susanna: Kaurismäen elokuvan kuvaukset Naantalissa *Rannikkoseutu (rannikkoseutu.fi)*.  11.7.2014.  Arkistoitu 28.1.2016. Viitattu 23.1.2016.
7. ↑  Vikman, Jouni: Elämältä kaiken sain *Episodi*.  20.8.2015. Viitattu 24.3.2016.
8. ↑  Pikkarainen, Joonas: Elämältä kaiken sain *Filmaatikko*.  20.8.2015. Viitattu 24.3.2016.
9. ↑  Valotie, Päivi: Perhe on pahin – ja paras *Turun Sanomat*.  21.8.2015.  Arkistoitu 7.4.2016. Viitattu 24.3.2016.

Aiheesta muualla
----------------

* *Elämältä kaiken sain* Internet Movie Databasessa. (englanniksi)
* Episodi.fi: Vesa-Matti Loiri on tarkka rooleistaan: "Mika sallii oikeanlaisen improvisoinnin"

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Mika Kaurismäki |
| --- |
|  |
| Pitkät elokuvat (ohjaus) | 

|  |  |
| --- | --- |
| 1980-luku | 
* *Arvottomat* (1982)
* *Klaani – tarina Sammakoitten suvusta* (1984)
* *Rosso* (1985)
* *Helsinki Napoli All Night Long* (1987)
* *Paperitähti* (1989)
* *Cha Cha Cha* (1989)

 |
|  |
| 1990-luku | 
* *Amazon* (1990)
* *Zombie ja Kummitusjuna* (1991)
* *The Last Border – viimeisellä rajalla* (1993)
* *Condition Red – hälytystila* (1995)
* *LA Without a Map* (1998)
* *Highway Society* (1999)

 |
|  |
| 2000-luku | 
* *Honey Baby* (2004)
* *Kolme viisasta miestä* (2008)
* *Haarautuvan rakkauden talo* (2009)

 |
|  |
| 2010-luku | 
* *Veljekset* (2011)
* *Tie pohjoiseen* (2012)
* *Elämältä kaiken sain* (2015)
* *Tyttökuningas* (2015)
* *Mestari Cheng* (2019)

 |
|  |
| 2020-luku | 
* *Yö armahtaa* (2020)
* *Mielensäpahoittaja Eskorttia etsimässä* (2022)

 |

 |
|  |
| Dokumenttielokuvat (ohjaus) | 
* *Saimaa-ilmiö* (1981)
* *Tigrero – elokuva joka ei valmistunut* (1994)
* *Moro no Brasil* (2002)
* *Brasileirinho* (2005)
* *Sonic Mirror* (2008)
* *Vesku* (2010)
* *Mama Africa* (2011)
* *Ryhmäteatteri* (2018)
* *Hassisen Kone 40 vuotta myöhemmin* (2023)

 |
|  |
| Lyhytelokuvat ja TV-elokuvat (ohjaus) | 
* *Valehtelija* (1981)
* *Jackpot 2* (1982)
* *Yötyö* (1989)
* *Rytme* (1996)
* *Sambólico* (1996)
* *Jukka Perko & Hurmio -orkesteri* (2000)

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Linkitetty data: Elämältä kaiken sain (Q18693292) |
| --- |
|  |
| esiintymä kohteesta | elokuva |
|  |
| lajityyppi | draamaelokuva |
|  |
| ohjaaja | Mika Kaurismäki |
|  |
| alkuperämaa | Suomi |
|  |
| alkuperäiskieli | suomi |
|  |
|   | SPARQLHaku löytää elokuvat, jotka täyttävät kaikki valitsemasi ehdot. (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman. |

 |